May oyida inflyatsiya 0,5 foizni tashkil qildi

May oyida iste’mol bozorida tovarlar va xizmatlar narxi o‘rtacha 0,5 foizga o‘sdi, deyiladi Davlat statistika qo‘mitasi hisobotida. Yil boshidan buyon ularning narxi o‘rtacha oylik qiymati 0,9% bo‘lgan holda 4,6% ga o‘sdi. Yillik hisobotda iste’mol narxlari indeksining o‘sishi 10,9% ga etdi.
Oziq-ovqat mahsulotlari 0,5 foizga, nooziq-ovqat mahsulotlari 0,4 foizga, xizmatlar 0,7 foizga qimmatladi.
Oziq-ovqat mahsulotlari

May oyida oziq-ovqat mahsulotlari va spirtsiz ichimliklar orasida mevalar va yong‘oqlar sezilarli farq bilan yetakchilik qilib, oy davomida ular 8,9% ga qimmatlashdi. Bundan tashqari, bir foizlik o‘sish chegarasini shakar, qandolatchilik mahsulotlari va desertlar (1,3%) hamda baliq va boshqa dengiz mahsulotlari (1,1%) ham bosib o‘tdi. Narxlarning pasayishi sabzavotlar, ildizmevalilar, plantaynlar va dukkaklilar (-7,3%) hamda yog‘-moy mahsulotlari (-0,6%) narxlarida qayd etildi.
Asosiy oziq-ovqat mahsulotlaridan (meva-sabzavotlardan tashqari) oy davomida shakar (2,5%), tirik, muzlatilgan baliq (1,5%), grechka (1,3%), suyakli mol go‘shti (1,1%), qo‘y go‘shti (0,9%), suyaksiz mol go‘shti (0,8%), sut (0,5%) sezilarli darajada qimmatlashdi.
Oy davomida narxlarning pasayishi paxta yog‘i (-1,5%), kungaboqar yog‘i (-0,2%), suli yormasi (-0,3%), manniy yormasi (-0,1%) narxlarida qayd etildi. Yettita hududda tuxum narxlarining pasayishi (-0,4% dan -2,5% gacha), oltita hududda narxlarning oshishi (0,6% dan — 1,6% gacha) qayd etildi.
May oyi davomida meva-sabzavot mahsulotlaridan sabzi (30,2%), lavlagi (22,4%) va olma (16,7%) narxlari boshqalarga nisbatan sezilarli darajada yuqori ko‘tarildi. Narxlarning sezilarli darajada pasayishi yangi uzilgan bodring va pomidor (-62,8% va -40,4%), bulg‘or qalampir (-29,4%) narxlarida qayd etildi. Yil boshidan boshqalarga qaraganda sabzi (1,6 barobar), lavlagi va qovoq (1,5 barobar) sezilarli darajada qimmatlashgan bo‘lsa, yangi uzilgan bodring (-72,7%) va pomidor (-13,8%) narxlarida boshqalarga nisbatan sezilarli pasayish qayd etildi.Spirtli ichimliklar va tamaki mahsulotlari
Spirtli ichimliklar va tamaki mahsulotlari oy davomida 0,3% ga qimmatlashdi. 2020 yilning dekabriga nisbatan tamaki mahsulotlari 6,9% ga, spirtli ichimliklar o‘rtacha 4,2% ga qimmatlashdi. Yillik nisbatda tamaki mahsulotlari narxlari 12,7% ga, spirtli ichimliklar 9,1% ga oshdi.Turar jooy xizmatlari
May oyida turar joy xizmatlari, suv, elektr, gaz va boshqa yonilg‘I turlari narxlarida sezilarli o‘garishlar kuzatilmadi. Narxlarning pasayishi sement (-1,5%) va deraza oynalari (-0,3%) narxlarining pasayishi bilan bog‘liq holda turar joylarga xizmat ko‘rsatish va ta’mirlash uchun materiallar (-0,1%) guruhida qayd etildi. Slesarlar, santexniklar, elektriklar va bo‘yoqchilar xizmatlari aksincha, oy davomida 0,3% ga qimmatlashdi.
Yil boshidan turar joylarga xizmat ko‘rsatish va ta’mirlash uchun materiallar 2,9% ga (2020 yil mayiga nisbatan 10,4% ga), turar joylarga xizmat ko‘rsatish va ta’mirlash xizmatlari 2,8% (13,9%), sovuq suv va kanalizatsiya uchun to‘lovlar 1,6 barobarga (1,9 barobarga), ko‘p qavatli uylarga xizmat ko‘rsatish 1,7% (2,2%), chiqindilarni yig‘ish va olib ketish uchun to‘lov 1,1% ga (3,2%) qimmatlashgan.Uy-ro‘zg‘or asboblari, maishiy texnika va turar joylarga kundalik xizmat ko‘rsatish
Uy xo‘jaliklarida ishlatiladigan to‘qimachilik mahsulotlarini tikish hamda gilam mahsulotlarini yuvish va tozalash xizmatlari 0,9% ga, oshxona buyumlari, yuvish va tozalash vositalari 0,4% ga, yirik va kichik maishiy priborlar 0,1% dan 0,4% gacha oraliqda, boshqa qisqa muddatli foydalanish uchun buyumlar 0,6% ga, maishiy mebel 0,2% ga, ularni o‘rnatish va ta’mirlash xizmatlari 0,4% ga qimmatlashdi.
Umuman olganda, 2021 yilning dastlabki besh oyida uy xo‘jaligini yuritish va maishiy xizmatlar (7,4%), jumladan zarakunandalarni dezinfeksiyalash va yo‘qotish xizmatlari (13,2%) narxlar oshishi bo‘- yicha yetakchi bo‘ldi. Yillik nisbatda narxlar oshishi bo‘yicha yetakchi o‘rinlar ham uy xo‘jaligini yuritish va maishiy xizmatlarga (19,3%) tegishli bo‘ldi.Tibbiy xizmatlar
Sog‘liqni saqlash sohasida kuzatiladigan asosiy tovarlar va xizmatlardan 2021 yilning may oyida davolovchi massaj (1,8%), diagnostika vizualizatsiyasi (1,1%), davolovchi statsionar va reabilitatsiya (1,0%) hamda stomatologiya (0,9%) xizmatlari narxlari oy davomida boshqalarga nisbatan sezilarliroq oshdi.
Yil boshidan narxlarning yuqori darajada oshishi statsionar davolash (7,8%) hamda diagnostika vizualizatsiyasi va tibbiy laboratoriya xizmatlari (6,5%) narxlarida qayd etildi.
2020 yilning mayiga nisbatan diagnostika vizualizatsiyasi va tibbiy laboratoriyalar (14,9%), statsionar davolash va reabilitatsiya (14,4%) hamda ambulator davolash va reabilitatsiya (13,6%) xizmatlari sezilarli darajada qimmatlashdi.Transport xizmatlari
Mazkur bo‘limda respublika bo‘yicha o‘rtacha 3,7% ga qimmatlashgan benzin narxlarining oshishi hal qiluvchi inflyatsion omil bo‘ldi. Propan narxlari oy davomida 3,2% ga oshdi, metan aksincha 0,5% ga arzonlashdi. Transport vositalariga texnik xizmat ko‘rsatish va ta’mirlash xizmatlari 1,1% ga, moylash mahsulotlari 0,4% ga qimmatlashdi.
Mahsulotlarni yetkazib berish xizmatlari 1,8% ga qimmatlashdi. Yo‘lovchi tashish transporti xizmatlari qiymati 0,9% ga oshdi. Shu bilan birga, kuzatilayotgan yo‘nalishlar bo‘yicha havo va temir yo‘l transporti chiptalari narxlarida (mos ravishda 2,6% va 0,8%) hamda shaharlararo (2,1%) va shahar ichida (1,5%) avtobus uchun to‘lovlar narxlarida yuqoriroq o‘sish qayd etildi.
2021 yil boshidan narxlarning sezilarli oshishi benzin (14,2%), yillik nisbatda esa havo transportida yo‘lovchi tashish xizmatlari (1,4 barobar) narxlarida qayd etildi.Axborot va aloqa
Oy davomida turg‘un aloqa vositasi uskunalari 0,6% ga, axborot va kommunikatsiya uskunalarini ta’mirlash va ijaraga berish 0,5% ga, mobil aloqa vositalari, axborotni qayta ishlash uskunalari hamda ovoz va tasvirlarni qabul qilish, yozib olish va aks ettirish uchun uskunalari 0,3% ga qimmatlashdi.
Umuman, 2021 yilning yanvarmay oylarida boshqalarga nisbatan axborot va kommunikatsiya uskunalarini ta’mirlash (5,1%), kompleks telekommunikatsiya xizmatlari (3,9%) hamda ovoz va tasvirlarni qabul qilish, yozib olish va aks ettirish uchun uskunalar (4,6%) narxlari sezilarli darajada oshdi.
Yillik nisbatda, katta farq bilan narxlar oshishi bo‘yicha ustunlikni axborot va kommunikatsiya uskunalarini ta’mirlash xizmatlari (15,4%) egallab turishda davom etmoqda.Dam olish, sport va madaniyat
May oyida mazkur bo‘limda asosiy narxlar oshishi fotosurat sohasidagi xizmatlar hamda bog‘dorchilik mahsulotlari, o‘simliklar va gullar narxlarida qayd etildi (0,7% dan). Kanselyariya tovarlari va rasm chizish uchun materiallar hamda ochiq havoda dam olish, sport va turizm uchun uskunalar oy davomida 0,3% ga qimmatlashdi.
2020 yilning dekabriga nisbatan eng yuqori narxlar oshishi gazetalar va davriy nashriyot (14,6%) narxlarida qayd etildi.
Yillik nisbatda narxlar oshishi bo‘yicha yetakchilik darsliklar va o‘quv vositalariga tegishli bo‘lib, o‘tgan yilning mayiga nisbatan 36,0% ga qimmatlashgan.Ta’lim sohasidagi xizmatlar
Ta’lim sohasidagi xizmatlarmay oyidan davlat maktabgacha ta’lim muassasalari (MTM) to‘lovlari miqdori o‘rtacha 15% ga oshdi. Sakkizta hududda nodavlat maktabgacha ta’lim muassasalari to‘lovlari 1,4% dan 4,8% gacha oraliqda (qolgan oltita hududda narxlar o‘zgarmasdan qolganligini hisobga olgan holda ushbu xizmat turi bo‘yicha narxlarning oshishi respublika bo‘yicha o‘rtacha 1,6% ni tashkil etdi). Repetitorlar xizmatlari oy davomida 1% ga, o‘quv kurslarida ta’lim olish 0,5% ga qimmatlashdi.
Yil boshidan repetitorlar xizmatlari narxlari respublika bo‘yicha o‘rtacha 4,2% ga, kurslarda o‘qish 3,5% ga, davlat va nodavlat MTM xizmatlari mos ravishda 15,0% va 3,0% ga oshdi.
Yillik nisbatda narxlar oshishi bo‘yicha yetakchilik davlat MTM (15,0%) chet tili va boshqa o‘xshash kurslarda o‘qitish (8,8%) hamda repetitorlar xizmatlariga (8,6%) tegishli bo‘ldi.Restoranlar va mehmonxonalar xizmatlari
Kafelar va oshxonalarda tayyor ovqatlar oy davomida 0,2 — 0,4% chegarasida qimmatlashdi. Otellar, mehmonxonalar va shu kabi mehmonxonalar xizmatlari ushbu davrda 0,2% ga arzonlashdi, dam olish markazlari xizmatlari qiymati o‘tgan oy darajasida qoldi.
Yanvar-may oylarida narxlar oshishi bo‘yicha yetakchilik dam olish markazlari xizmatlariga tegishli bo‘lib, ularning narxlari ushbu davrda 17,3% ga oshdi.
2021 yilning may oyida yillik nisbatda narxlar oshishi bo‘icha birinchilik ham dam olish markazlari xizmatlariga (24,3%) tegishli bo‘ldi. Kafelar va oshxonalarda tayyor ovqatlar o‘tgan yilning may oyiga nisbatan 13,7% va 15,4% ga, boshqa ovqatlanish muassasalarida 16,1% ga qimmatlashdi. Otellar, mehmonxonalar va shu kabi mehmonxonalar xizmatlari 2020 yilning may oyiga nisbatan 10,6% ga qimmatlashgan.Sug‘urtalash va moliyaviy xizmatlar
Sug‘urta va moliyaviy xizmatlar qiymatlari oy davomida deyarli o‘zgarishlarga duch kelmadi. Milliy valyuta qiymatining AQSh dollariga nisbatan o‘zgarishi natijasida faqatgina pul o‘kazmalari uchun to‘lovlarda 0,6% ga oshish qayd etildi.
2021 yil yanvar-may oylari davomida sug‘urta xizmatlari qiymatlari ham barqaror darajada qoldi, moliyaviy xizmatlar esa 1,4% ga qimmatlashdi. joriy yilning dastlabki besh oyi davomida bank xizmatlari 2,6% ga, pul o‘tkazmalari uchun to‘lov qiymati 0,8% ga oshdi.
Yillik nisbatda moliyaviy xizmatlar narxlarining oshishi 6,2% darajasida qayd etilib, bunga bank xizmatlari qiymatlarining 1,1% ga, pul o‘tkazmalari uchun to‘lov 4% ga hamda elektron to‘lov tizimlari orqali pul o‘tkazmalari uchun to‘lovning 18,9% ga qimmatlashishi ta’sir o‘kazgan.Maishiy tovarlar va xizmatlar
Maishiy tovarlar va xizmatlardan sartaroshxonalar xizmatlari oy davomida 1,2% ga, shaxsiy xizmat ko‘rsatish korxonalari xizmatlari 0,6% ga, shaxsiy foydalanish uchun asboblar, buyumlar va tovarlar (elektr buyumlardan tashqari) o‘rtacha 0,6% ga qimmatlashdi.
Soatsozlik xizmatlari may oyida 0,8% ga, yo‘l uchun buyumlar, bolalar uchun buyumlar va boshqa toifalarga kiritilmagan shaxsiy foydalanish uchun buyumlar 0,3% ga qimmatlashgan. Boshqa xizmatlar orasida may oyida hujjatlarni nusxalash (kserokopiya) xizmatlari boshqalarga qaraganda sezilarliroq oshdi (1,3%).
Umuman olganda, 2021 yilning yanvar-mayida narxlar oshishi bo‘yicha yetakchi uchlikdan diniy xizmatlar (11,7%), huquqiy tusdagi xizmatlar (9,5%) va sartaroshxonalar xizmatlari (9,3%) o‘rin oldi.